

Kritikk

- Kritikk er din beste venn til å bli bedre.

Det er det også viktig å presisere når du gir kritikk. Mange har sterke følelser i forhold til sine produkter og å få kritikk kan derfor oppfattes som ubehagelig.  

- Kritikk er en bevisstgjøringsprosess

’Hva er bra radio?’ ’Hvordan lage bra radio?’, er spørsmål som blir diskutert i en kritikk.  Kritikk er et møte mellom lytter og journalist. Selv om journalist har laget innslaget, har vedkommende ikke eierrett på innholdet. Lytter vil alltid gi innholdet mening ut fra egne forutsetninger og referanserammer. Jo klarere journalisten kommuniserer innholdet, dess sikrere blir overlevring av meningen fra journalist til lytter.

Sendingskritikkens 1-2-3

1) Forventing og forutsetninger

Hva slags forventinger har du til programmet? Har du hørt det mange ganger før eller er det første gang?  

2) Lytt til sending.

Forsøk å gi en beskrivelse av helheten. Hva slags følelse eller grunnstemning sitter du igjen med? Dette sier ganske mye om programmets profil, og hvorvidt ditt inntrykk stemmer overens med det programmet ønsker å være. 

Trekk frem ditt generelle inntrykk av SA. Var vedkommende morsom, alvorlig, saklig, tøysete, personlig eller autoritær? Dette sier mye om hvilken SA-stil vedkommende har lagt seg på. Ved å beskrive SA-stil, kan du også si noe om hvorvidt vedkommende følger opp denne stilen sendingen igjennom. 

Trekk også inn ditt generelle inntrykk av teknikk, sendingsoppbygning og musikkvalg.  Er teknikken en integrert del av sendingen? Var det god balanse mellom SA og innslag? Kom innslag for raskt på? Ble innslag og gjester teaset? Brøt musikkvalg med stemning i studio?

3) Bit for bit

Etter å ha gitt et overslag kan det være lurt å dele sendingen opp i mindre enheter: studiostikk, innslag og gjest i studio/intervju. Ta så for deg de enkelte enhetene i kronologisk rekkefølge, og analyser hver enhet med utgangspunkt i:

Forventning

Hvordan selger SA sakene? Hva slags forventning har du til innslag og gjester etter å ha hørt SAs teasing? Ved å ta stilling til dette kan du også si noe om hvorvidt sakene innfrir eller skuffer.

Følelse

Hva slags følelse sitter du igjen med? Trist, glad, opphisset, oppildnet, irritert, tilfredstilt, forundret, og korrelerer følelse med innhold?

Vinkling

Hva er fokus? Hvilken fortelling blir forsøkt kommunisert? En sak bør ikke ha mer enn et fokus. Vinkling bør, sammen med forventning være svaret på spørsmålet «hva handler dette om»? Og «hvorfor skal jeg lytte til dette nå?»

Problemstilling

Hvilke spørsmål blir stilt? Hvilke blir besvart? Til en fortelling finnes mange spørsmål, har journalisten valgt? 

Fortelleren

Hvem er fortelleren? Og hvordan blir historien fortalt? Fortelleren kan være journalisten i intervjusituasjonen, journalisten i studio (leseblokker), eller et intervjuobjekt. Hvem har regien og driver historien fremover?

Form

Hvordan er innholdet pakket inn? Hva slags musikk/lyd brukes? Hva med dramaturgi? Hva betyr de formmessige grepene for kommunikasjonen av innholdet?

4) Styrker/svakheter/muligheter

Etter denne analysen kan du spørre deg selv:

- Hva likte jeg? Mao hva fungerer? 

- Hva likte jeg ikke? Mao hva fungerer ikke?

Forsøk så godt du kan å forklare hvorfor du likte noe og ikke alt. Hva var det som gjorde at det (ikke) funka? Var det musikken? Var det lydbruken? Var det oppbyggingen? Var det teksten? Var det samspillet mellom intervjuobjekt og intervjuer? 

Søk så etter alternative løsninger. Spør deg selv:

- Hva kunne blitt gjort annerledes? Mao hva er innslagets muligheter? 

Her skal kritikeren hjelpe journalisten til å rendyrke innslaget, slik at fortellingen blir tydeligere og bildene skarpere. 

God kritikk!

Den viderekomne kritiker kan erstatte eller kombinere punkt 3 med en annen metode, NRK – metoden. Målet med å gi denne typen kritikk er å fremme et bevisst forhold til de verktøyene radiojournalistene har til rådighet. 

Hva husker en?

Ta utgangspunkt i et eller flere bilder en husker fra innslaget/stikket. Beskriv bildene i kritikken. Jo mer detaljert bilde du klarer å fremkalle, dess mer ”vellykket” har overleveringen fra journalist til lytter vært.

Forsøk så å analysere hvorfor du husker bildet. Ta utgangspunkt i:

- Språk – Hva slags ord, formuleringer og språklig bilder er brukt? Er beskrivelsene detaljert eller males det med bred pensel?  Gir språkvalg assosiasjoner? 

- Mikrofonbruk - Er mikrofonen nær eller langt fra? Når brukes nær mikrofon og omvendt? Hva slags effekt gir dette?  

- Stemmebruk – Hvordan brukes stemmen? Er det saklig, koselig, krast, mystisk eller sensuelt tonefall? Brukes stemmen på andre måter enn å gi informasjon?   

Med disse virkemidlene kan man også si noe om bildeutsnitt:

              Er det et ultranært bildeutsnitt? 

(munn)Kjennetegnes ved et veldig detaljert språk og en nær mikrofon (man  

              hører smatt og pust)

              Er det et nærbilde? 

(ansikt)Kjennetegnes ved å ha et beskrivende språk, og nær mikrofon. Det er   

              dog ikke like krevende som det ultranære bildeutsnittet.

              Er det et halvtotalt bildeutsnitt? 

(over- Kjennetegnes ved et saklig språk og toneleie samt distansert mikrofon.  

 kropp)Det halvtotale bildeutsnittet skal gi autoritet og troverdighet (for 

              eksempel Dagsrevyen).

              Er det et totalbilde? 

(land-   Kjennetegnes ved at det ikke er noe fokus i bildet, men et     overblikk.  

skap)   Å ta opp lyd i et rom, uten å rette mikrofonen mot en spesiell lydkilde,   

              kan sies å være et totalbilde.

Det er ikke uvanlig å veksle mellom bildeutsnitt. De vanligste bildeutsnittene er dog nærbilde og halvtotal. 

